open-index/open-wikipedia-markdown huggingface dataset:
Carleton Coon

**Carleton Steven Coon** () oli yhdysvaltalainen antropologi ja arkeologi. Hänet tunnetaan erityisesti vuonna 1962 ilmestyneessä kirjassaan *The Origin of Races* () esittämästään jo aikanaan kiistanalaisesta rotuluokituksesta, jossa ihmiskunta jaetaan useaan eri rotuun: kaukasoideihin, kongoideihin, kapoideihin, mongolideihin ja australoideihin. 

Coon opiskeli Harvardin yliopistossa ja suoritti siellä bachelor-, master- ja tohtorintutkinnon. Vuosina 1934−1948 hän myös työskenteli Harvardissa. Vuodesta 1948 vuoteen 1963 hän toimi Pennsylvanian yliopiston antropologian professorina ja University Museum in Philadelphian antropologian kokoelman kuraattorina. Coon julkaisi useita kiistanalaisia tutkimuksia ihmisrotujen olemassaolosta, variaatioista ja alkuperästä, mutta tutki myös muun muassa esihistoriallisia maanviljelysyhteisöjä ja heimoyhteiskuntia Lähi-idässä, Patagoniassa ja Intiassa.

Vuosina 1956−1957 Coon työskenteli Yhdysvaltain ilmavoimille. Hän oli Kansallisen tiedeakatemian jäsen ja toimi *American Association of Physical Anthropologistsin* puheenjohtajana vuosina 1961−1962. Vuonna 1981 Coon toimi myös Yhdysvaltain Nepalin-suurlähettiläänä.

Teoksessaan *The Origin of Races* Coon esitti, että *[[Ihminen|Homo sapiens]]* kehittyi *[[Homo erectus|Homo erectuksesta]]* viisi eri kertaa viidellä alueella ja nämä viisi itsenäistä evolutionääristä ”hyppyä” edustivat rotuluokittelun ryhmiä. Hänen mukaansa esimerkiksi kaukasoidit erkanivat *Homo erectuksesta* 200&nbsp;000 vuotta ennen kongoideja. Coonin teoria oli aikanaan hyvin kiistanalainen tiedeyhteisössä. Coonin teoriaa käytettiin myös erityisesti Yhdysvalloissa perustelemaan rotuerottelujärjestelmää: rotuerottelun kannattajat katsoivat, etteivät afroamerikkalaiset maan valkoista väestöä ”nuorempana” olleet kykeneviä osallistumaan täysipainoisesti maan yhteiskuntaan. Professori John P. Jacksonin mukaan Coon myös tuki aktiivisesti rotuerottelua ajaneita ryhmiä.

## Lähteet
Juha Tanttu

**Juha Erkki Tanttu** (27. toukokuuta 1936 Helsinki &ndash; 9. heinäkuuta 1998 Helsinki) oli suomalainen toimittaja, pakinoitsija ja kirjailija.

Juha Tantun vanhemmat olivat kuvittaja, taidegraafikko ja sarjakuvapiirtäjä Erkki Tanttu ja Eva Heurlin. Hänen veljiään ovat valokuvaaja Timo Tanttu ja graafikko Markku Tanttu. Tanttu oli naimisissa kotitalousopettaja, ruokatoimittaja Anna-Maija Tantun kanssa.

## Teoksia
* Jaakko Okker ja Juha Tanttu *Puola on toista maata: muistiinpanoja Puolasta*, piirrokset: Jan Lenica ja Henryk Tomaszewski. Weilin & Göös 1965
* Juha Tanttu ja Timo Kylmälä *Kakunjakajia: Kaksikymmentä johtajaa Kalle Anttilasta Matti Virkkuseen*. Kirjayhtymä 1967
* *Avioliitto suomalaiseen tapaan*, toimittanut Juha Tanttu, Otava 1969
* *Helsinki käy sähköllä: Helsingin kaupungin sähkölaitos 60 vuotta*. 1969
* *Mitä jokaisen miehen tulee tietää - ainakin muutamista asioista*. Otava 1971
* Anna-Maija Tanttu ja Juha Tanttu *Keittokirja kahdelle*. WSOY 1972
* Erik Bruun, Juha Tanttu ja Diana Tullberg, *What We Have Here: Finnish Impressions*. Ulkoministeriö 1973
* Matti Viherjuuri, Anna-Maija Tanttu, ja Juha Tanttu, *Finlandia Gastronomica: a Guide to Finnish Food*. Otava 1974
* *Helsinki tässä ja nyt*, kuvat Seppo Saves, teksti Juha Tanttu. Helsingin kaupunki 1974
* Jaakko Okker ja Juha Tanttu, *Saunan ilot*. Otava 1976
* *Matkailijan Amerikkaa*, piirrokset tekijän. Otava 1979 
* *Meidän Helsinki: reportaasi*, piirrokset Henrik Tikkanen. Otava 1980
* *Tavataan torilla*, kuvat Jorma Komulainen, teksti Juha Tanttu. Otava 1980
* 
* Jaakko Okker ja Juha Tanttu, *Isokenkä*. Otava 1982
* *Mies sopassa: harrastelijan ruokakirja*, piirrokset tekijän. WSOY 1982, 2. painos 2002
* *Suklaa*, kirjoittajat Anna-Maija ja Juha Tanttu, valokuvat Ilmari Kostiainen ja Timo Viljakainen. Otava 1984
* 
* Eero Saarenheimo ja Juha Tanttu, *Saippuakauppias: sata vuotta puhtautta: Åström - Turun saippua - Lever*. Lever, Helsinki 1986
* *Olut!*, teksti Juha Tanttu, ruokaohjeet Heikki Valtanen, piirrokset Adam Korpak. Otava 1987
* Anna-Maija Tanttu, Juha Tanttu ja Matti Viherjuuri, *Food From Finland: a Finnish Cookbook*. Otava 1988
* *Puhuvia päitä*, aforismit Jarmo Somppi, kuvittaja Juha Tanttu. Valtion painatuskeskus 1988
* Tyylimies: pukeutumisen aakkosia. WSOY 1988
* *Isä piirtää: kuvia Erkki Tantun elämästä*, teksti Juha Tanttu, kuvatoimitus, ulkoasu ja kuvatekstit Markku Tanttu. Otava 1990
* Jarmo Somppi ja Juha Tanttu, *Ilmeettömät*. VAPK-kustannus, Helsinki 1991
* *Ranskan ilot: valittuja ruoka- ja muita sanoja*, piirrokset tekijän. WSOY 1991
* (toim.) *Kohtaamispaikkana Akateeminen. Ensimmäiset sata vuotta.* Akateeminen Kirjakauppa 1993.  
* *Siis Savoy, Ravintola Savoyn 60-vuotisjuhlakirja*. Otava 1997. .
** Käännös englanniksi: Juha Tanttu, Philip Binham & Timothy Binham  *Ah, the Savoy : fine dining in Helsinki*. (Alkuteos: Siis Savoy). Otava 1997, .
* *Välimies, päivä- ja leikekirja*. WSOY 1997
* Juha Tanttu, *Armi Ratian maailmassa*, kuvatoimitus, ulkoasu ja kuvatekstit Ristomatti Ratia. Tammi 2012

## Lähteet
* 

### Viitteet
Esti Heiniö

**Esteri (Esti) Heiniö**, o. s. *Estola* (27. syyskuuta 1897 Tampere &ndash; 19. maaliskuuta 1978 Tampere) oli suomalainen kirjailija.

Esti Heiniön vanhemmat olivat kauppias Kustaa Estola ja Maria Lindström. Hän pääsi ylioppilaaksi 1918 ja oli naimisissa vuodesta 1918 diplomi-insinööri ja kansanedustaja Sulo Heiniön kanssa.

## Teoksia
*  *Punainen auto*, romaani. WSOY 1930
*  *Punaisen auton uusi ohjaaja*, romaani. WSOY 1931
*  *Ojan takana*, romaani. WSOY 1936
*  *Miehen pitää luopuman*, romaani. WSOY 1937
*  *Viileä suvi*, romaani. WSOY 1938
*  *Kauppias Tampereelta*, näytelmä. 1944
*  *Onnellinen nikkari*, näytelmä. 1945
*  *Kultasormus*, romaani. WSOY 1946
*  *Tumma mies*, romaani. WSOY 1947
*  *Iloinen maaltapako*, näytelmä. 1950
*  *Neito ja punapaula*, romaani. WSOY 1953
*  *Sataa ja paistaa huhtikuinen sarjakuva*. WSOY 1956
*  *Häämarssi*. WSOY 1959
*  *Sininen lankakerä*. 1966

## Palkinnot
*  Tampereen kaupungin kirjallisuuspalkinto 1953, 1959

## Lähteet
* Suomen kirjailijat tietokanta 

### Viitteet
Magic Recoveries

**Magic Recoveries** on Disco Ensemblen kolmas albumi, joka julkaistiin 7. toukokuuta 2008 Suomessa.

Albumin äänitys alkoi marraskuussa 2007 ja päättyi tammikuussa 2008. 

Albumilta on julkaistu singlet ”Bad Luck Charm” ja ”Headphones”, ja lisäksi yhtye julkaisi muutaman kappaleen etukäteen MySpace-sivustolla päivää ennen virallista julkaisupäivää. Albumi nousi ilmestymisviikollaan suoraan Suomen virallisen albumilistan ensimmäiseksi, jättäen taakseen muun muassa samalla viikolla uutuusalbumin julkaisseen Negativen.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arviot
* Desibeli.net: 
* Dome.fi: 
* Helsingin Sanomat: 
* Imperiumi.net: 
* Rumba: *positiivinen*
* Soundi: 
* V2.fi: 

## Lähteet
Jalkapallon naisten Euroopan-mestaruuskilpailut 2005

**Vuoden 2005 jalkapallon naisten Euroopan-mestaruuskilpailut** olivat yhdeksännet UEFA:n järjestämät naisten EM-kisat. Ne pelattiin Englannissa 5.–19. kesäkuuta 2005. Otteluita pelattiin viidessä eri kaupungissa: Manchester, Blackpool, Warrington, Preston ja Blackburn.

Kisoja seurasi kaikkiaan yli 110&nbsp;000 katsojaa ja avausottelussa Englanti&ndash;Suomi oli yleisöä 29&nbsp;092, joka silloin oli ennätysyleisömäärä naisten ottelussa Euroopassa.

## Alkulohkot
 
### Lohko A

### Lohko B

## Jatkopelit

### Välierät

### Loppuottelu

## Parhaat maalintekijät

**4 maalia**
*  Inka Grings

** 3 maalia**
*  Solveig Gulbrandsen
*  Hanna Ljungberg
*  Conny Pohlers
*  Birgit Prinz

## Lähteet

## Aiheesta muualla

* UEFA:n virallinen kisasivu
* RSSSF:n sivut
Getaway in Stockholm

**Getaway in Stockholm** on sarja amatööridokumentteja laittomasta kaahailusta Tukholmassa. Sarjoissa urheiluautojen kuljettajat ajavat törkeää ylinopeutta ja rikkovat samalla liutaa muitakin liikennelain pykäliä, osassa elokuvista autot saavat poliisit peräänsä. Kuvaamiseen on panostettu muun muassa kuvaamalla paremman kuvakulman toivossa kaahailua helikopterista. Kuljettajien ja autojen omistajien henkilöllisyys on tarkasti piilotettu. Toistaiseksi uusi elokuva on tehty vuosittain syksyisin kun liikennettä on vähemmän.

## Jaksoissa käytetyt autot
* Getaway in Stockholm:1: Porsche 911
* Getaway in Stockholm 2: Toyota Supra ja Ford Escort RS Cosworth
* Getaway in Stockholm 3: Honda NSX
* Getaway in Stockholm 4: Chevrolet Corvette ja Honda NSX
* Getaway in Stockholm 5: Mazda RX-7
* Getaway in Stockholm 6: Dodge Viper GTS ja Porsche 911 GT3
* Getaway in Stockholm 7: BMW M3 E46 CSL ja BMW M5 E39
* Getaway in Stockholm 8: Audi RS6
* Getaway in Stockholm 9: Porsche 911 GT3
* Getaway in Stockholm 10: Porsche 911 GT3 ja Lamborghini Gallardo

## Aiheesta muualla
*Viralliset kotisivut
John Sladek

**John Sladek** () oli yhdysvaltalainen tieteiskirjailija. Hän asui Isossa-Britanniassa 1960-luvun puolestavälistä 1980-luvun puoleenväliin. Englannissa Sladek oli tekemisissä niin sanotun uuden aallon tieteiskirjailijoiden kanssa. Sladekilta on suomennettu romaanit *Tik-tok* (1983) ja *Virheisku* (1989). Lisäksi Sladek on tunnettu surrealistisista novelleistaan, joita ei ole suomennettu.

## Suomennetut teokset

* 
* 

## Lähteet
* *Ulkomaisia tieteiskirjailijoita 1*. Toimittaneet Toni Jerrman ja Vesa Sisättö. BTJ Kirjastopalvelu, 2004.
### Viitteet

## Aiheesta muualla
* Leena Peltonen: Virheisku. Aikakone 1/1991.
*
Matthew Woodring Stover

**Matthew Woodring Stover** (s. 1962) on yhdysvaltalainen fantasiakirjailija. Stoverin tunnetuimpia teoksia on *Heroes die*. Hän asuu Chicagossa taiteilija ja kirjailija Robyn Fielderin kanssa.
Jalkapallon naisten Euroopan-mestaruuskilpailut 2009

**Jalkapallon naisten Euroopan-mestaruuskilpailut 2009** pelattiin Suomessa 23. elokuuta – 10. syyskuuta 2009. Ne olivat järjestyksessään 10. naisten EM-kisat ja ensimmäiset jalkapallon aikuisten arvokisat Suomessa. Kisakaupunkeina toimivat Helsinki, Lahti, Tampere ja Turku.

Mestaruuden voitti viidettä kertaa peräkkäin ja seitsemättä kertaa kisojen historiassa Saksa, joka kukisti loppuottelussa Englannin maalein 6–2. Emäntämaa Suomi ylsi puolivälieriin. Lopputurnauksen paras maalintekijä oli mestarijoukkueen Inka Grings kuudella maalillaan.

Euroopan jalkapalloliitto myönsi kisat Suomelle 11. heinäkuuta 2006. Kisoja haki myös Alankomaat.

Kisojen virallinen pelipallo oli Adidasin valmistama Terrapass, jonka kuvioinnissa on vaikutteita revontulista. Kisojen tunnuskappale oli Geir Rönningin ja Karoliina Kallion esittämä ”Champions of the Day”.

## Joukkueet

Turnaus pelataan ensi kertaa 12 joukkueen kokoisena. Joukkueet on jaettu kolmeen neljän joukkueen alkulohkoon, joista kaksi parasta sekä kaksi parasta kolmosta selviytyy puolivälierävaiheeseen. Lohkot arvottiin Helsingissä 18. marraskuuta 2008.

## Ottelupaikat

Euroopan-mestaruuskilpailujen vuoksi pelipaikoille piti tehdä useita muutoksia. Olympiastadion nurmea levennettiin ja pidennettiin. Finnair Stadiumin tekonurmen päälle laitettiin väliaikainen luonnonnurmi, koska kaikilla stadioneilla pitää olla sama pelialusta. Veritas Stadionin kapasiteettia laajennettiin rakentamalla uusi päätykatsomo.

## Otteluohjelma

### Alkulohkot
#### Lohko A

#### Lohko B

#### Lohko C

### Pudotuspelit

#### Puolivälierät

#### Välierät

#### Loppuottelu

## Parhaat maalintekijät
;6 maalia

*  Inka Grings

;3 maalia
*  Kelly Smith
*  Eniola Aluko
*  Fatmire Bajramaj
*  Victoria Sandell Svensson

;2 maalia
*  Karen Carney
*  Fara Williams
*  Laura Österberg Kalmari
*  Camille Abily
*  Melanie Behringer
*  Linda Bresonik
*  Simone Laudehr
*  Birgit Prinz
*  Patrizia Panico
*  Kirsten van de Ven
*  Cecilie Pedersen

## Lähteet

## Aiheesta muualla

* Kilpailut Euroopan jalkapalloliiton sivustolla 
* Kilpailut Suomen palloliiton sivustolla 
* Countdown to Finland 2009, UEFAn video Youtubessa
François Sterchele

**François Sterchele** (14. maaliskuuta 1982 Liège, Belgia – 8. toukokuuta 2008 Beveren, Belgia) oli belgialainen jalkapallohyökkääjä, jonka paras saavutus oli Belgian pääsarjan maalikuninkuuden voittaminen kaudella 2006–2007.

Sterchele pelasi kaudella 2004–2005 Belgian kolmanneksi korkeimmalla sarjatasolla Oud-Heverlee Leuvenin joukkueessa, jossa oli sarjan toiseksi paras maalintekijä. Hän oli mukana nostamassa Leuvenin sarjapykälää korkeammalle. Seuraavaksi kaudeksi Sterchele sai paikan pääsarjassa pelaaneesta Charleroista.

Sterchele pelasi vuoden Charleroissa ja siirtyi kaudeksi 2006–2007 Germinal Beerschotiin, jossa voitti sarjan maalikuninkuuden. Hän teki 32 ottelussa 21 maalia ja voitti maalitilaston maalin erolla Mohammed Tchitéen, joka valittiin kuitenkin Belgian sarjan parhaaksi pelaajaksi. Sterchele sijoittui äänestyksessä kolmanneksi Tchitén ja Ahmed Hassanin jälkeen.

Ennen kautta 2007–2008 Sterchele teki viiden vuoden sopimuksen Club Bruggen kanssa. Sterchele ei ehtinyt pelata edes kokonaista kautta Bruggessa, jossa teki 11 maalia. Hän kuoli auto-onnettomuudessa ennen viimeistä peliä. Hän oli tulossa Antwerpenistä ystävänsä luota, kun hän menetti Porschensa hallinnan, minkä seurauksena auto osui puuhun. Viranomaisten mukaan Sterchele ajoi tilanteessa huomattavan kovaa.

## Lähteet
Hätälä

**Hätälä Oy** on suomalainen neljännen polven perheyritys, joka valmistaa ja markkinoi kalatuotteita vähittäiskaupoille ja ammattikeittiöille sekä tukkuliikkeille. Kotimaan markkinoiden lisäksi Hätälä toimittaa tuotteitaan mm. Ruotsiin, Ranskaan, Itävältaan ja Sveitsiin. Hätälän päätoimipaikka on Oulu. Lisäksi yhtiöllä on myyntikonttorit Seinäjoella ja Hämeenlinnassa ja tuotantoa Himangalla.

Hätälän tehtaalla Oulun Kaakkurissa käsitellään vuosittain noin 18 miljoonaa kilogrammaa kalaa. Henkilöstöä on vakituisesti 220, sesonkiaikoina jopa 350. Hätälälle toimittaa kotimaista luonnonkalaa noin 400 suomalaista ammattikalastajaa.

Vuonna 2014 Hätälästä tuli ensimmäinen suomalainen kala-alan yritys, joka on saanut kalaruuan turvallisuudesta kertovan kansainvälisen BRC-laatujärjestelmäsertifioinnin.

## Historia
Yritystoiminta alkoi vuonna 1938, kun Juho Isohätälä aloitti kalan ja omenan myynnin Oulun kauppatorilla. Vuonna 2005 Oulun Kaakkuriin valmistui lähes 5&nbsp;000 neliön uudet toimitilat. Hätälällä on käynnissä vuoteen 2025 yltävä investointiohjelma. Vaiheittain toteutettavan laajennuksen pinta-ala on valmiina noin 15&nbsp;000 neliömetriä.

## Tuotteet
Hätälän tuotevalikoimaan kuuluvat tuoreet kokonaiset kalat, tuoreesta kalasta valmistetut fileet ja kalajalosteet sekä kalasta valmistetut valmisruoat. Vähittäiskaupassa Hätälän tuotteita on saatavilla sekä pakattuna että palvelutiskeistä. Yritys valmistaa tuotteita myös suurkeittiöiden käyttöön.

**Kotimainen kala**

Hätälän pakatun tuoreen kotimaisten luonnonkalan valikoimaan kuuluvat mm. ahven, hauki, siika, kuha ja silakka fileoituna. Muikkua Hätälä myy kokonaisena, perattuna ja friteerattuna. Kotimaisen luonnonkalan saatavuus vaihtelee vuodenaikojen mukaan.

**Norjan lohi ja kirjolohi** 

Hätälä valmistaa kalajalosteita Norjassa kasvatetusta lohesta ja Pohjoismaissa kasvatetusta kirjolohesta. Tuotteita ovat mm. tuore, loimutettu, kylmäsavustettu ja graavattu lohi ja kirjolohi sekä lämminsavustettu lohi, kirjolohi, siika ja nieriä. Hätälän valikoimaan kuuluu kalaa mm. kokonaisena, fileenä, fileepalana, siivuina ja suikaleina.

**Oman keittiön kalatuotteet**

Hätälä valmistaa kalaruokia, jotka ovat valmiita nautittavaksi sellaisenaan tai lämmitettynä. Hätälän ready-to-eat-tuotteita ovat esimerkiksi Kala-kasvispihvi, Onkimiehen kalapihvi ja Lohipyörykkä.

**Lipeäkala**

Hätälä Oy on valmistanut lipeäkalaa jo 1950-luvulta lähtien. Lipeäkala on kausituote, jota on myynnissä marraskuun alusta loppiaiseen asti. Hätälän Lipeäkala on valmistettu MSC-sertifioidusta molvasta.

## Lähteet

## Aiheesta muualla
* Hätälä Oy:n kotisivut
Kurre (opetusjärjestelyjen suunnitteluohjelma)

**Kurre** on suomalainen opetusjärjestelyiden suunnitteluohjelma. Se on osa Visma Aquila Oy:n oppilashallinnon järjestelmäkokonaisuutta, johon sen lisäksi kuuluvat kouluhallinto-ohjelmat Primus ja Wilma. Kurrella tehdään työjärjestykset, suunnitellaan seuraavaa lukuvuotta sekä hoidetaan opettajien ja opiskelijoiden työmäärälaskenta.

Kurressa on valmiudet alueelliseen yhteistyöhön. MultiKurre on useamman oppilaitoksen yhteinen työkalu, jolla eri koulut ja useat henkilöt voivat työskennellä samanaikaisesti. Näin lähialueen koulut voivat järjestää yhteisiä valinnaiskursseja, varata yhteisiä  resursseja kuten kiertäviä opettajia tai yhteisiä tiloja sekä muodostaa ryhmiä yli koulurajojen.

## Aiheesta muualla
* Yhtiön sivut
Joonas Rönnberg

**Joonas Rönnberg** (s. 19. helmikuuta 1983 Vantaa) on suomalainen jääkiekkopuolustaja, joka on pelannut yhteensä 297 SM-liigaottelua ja tehnyt niissä tehot 8+19=27. Kaudella 2023–2024 Rönnberg pelaa HC Ludwigin joukkueessa III-divisioonassa.

Rönnberg pelasi A-juniori-ikäisenä Kiekko-Vantaassa ja sitten Espoo Bluesissa mutta palasi taas Vantaalle, jossa viihtyi kauteen 2002–2003 asti. Ensikosketuksensa SM-liigaan hän sai siirryttyään Tampereen Ilvekseen, jossa hän pelasi kolme kautta ennen siirtoaan lappeenrantalaiseen SaiPaan. SaiPassa hän pelasi kaksi kautta ennen kuin palasi kausiksi 2008–2010 Espoo Bluesiin, tällä kertaa ammattilaissopimuksella.

Kaudella 2010–2011 Rönnberg pelasi Ruotsin toiseksi korkeimmalla sarjatasolla Allsvenskanin IK Oskarshamnissa ja seuraavaksi kaudeksi hän siirtyi saman sarjan Leksands IF:ään. Kaudella 2013–2014 Rönnberg pelasi SHL:ää, sillä Leksands IF nousi Ruotsin pääsarjaan.

Rönnberg pelasi kauden 2015–2016 Saksassa, kauden 2016–2017 Norjassa ja 2017–2018 Isossa-Britanniassa. Hän päätti ammattilaisuransa tuohon kauteen ja palasi Suomeen.

Ammattilaisuran jälkeen Rönnberg on pelannut III-divisioonassa HC Ludwigissa kaudesta 2018-2019 alkaen ja toimii joukkueen kapteenina.

## Tilastot

## Lähteet

* 
*
Peräkylä

**Peräkylä** on kylä Alajärvellä entisen Lehtimäen kunnan alueella Etelä-Pohjanmaalla. Peräkylän alueella asuu 214 asukasta (2007). Kylän postinumero ja postitoimipaikka on 63540 Hernesmaa. Peräkylä sijaitsee noin 1,5 kilometrin päässä Lehtimäen Keskikylästä pohjoiseen päin. Kylässä sijaitsee muun muassa Lehtimäen ravirata, Suokonmäen näkötorni ja Lehtimäen kotiseututalo. 

Suokonmäen seudun kylät ry on kylän alueella toimiva kyläyhdistys. Yhdistyksen alueita ovat Peräkylä, Suokonmäki, Puumala, Hernesmaa, Ukonmäki, Kurkiperä, Livonkylä ja Roponen. Peräkylä nimellä tarkoitetaan usein koko Suokonmäen seutua. 

Joen varressa on vuonna 1991 rakennettu harjoitusravirata, joka on vuokrattu Lehtimäen Hevosjalostusyhdistykselle. Leppäsen koulu toimi Peräkylässä vuoteen 2001 saakka. Kylässä on ollut myös K-extra -ketjun kauppa.

## Suokonmäki

Suokonmäki on yksi korkeimpia kohtia Etelä-Pohjanmaan maakunnassa kohoten 234 metriin merenpinnan yläpuolelle. Tätä korkeammaksi maakunnassa yltää vain kaksi lähekkäistä kohtaa Soinissa: Löytömäki ja Raitamäki. Suokonmäen seutu on mäkiasutusaluetta ja oli 1700-luvulla myös Lehtimäen keskus. Vuodesta 1995 lähtien alue on määritelty valtakunnallisesti merkittäväksi maisema-alueeksi.

Suokonmäen näkötorni on järjestyksessään samalla mäellä kolmas. Nykyinen näkötorni valmistui talkootyönä vuonna 2001. Sieltä avautuu näkymä sekä Järviseudulle että Ähtärin suuntaan. Kotiseututalo on pohjalaismallinen asuintalo ja on aivan näkötornin tuntumassa. Se antaa mahdollisuudet kotiseuturetkeilyyn ja erilaisiin tapahtumiin.

## Vesistö
Alueen vesistöjä ovat Ruokosenjärvi ja Perälampi. Näiden lisäksi vesistöistä on tullut koko maassakin kuuluisaksi Livonlähde, joka on vedenjakaja Pietarsaaren suuntaan Ähtävänjoen vesistön ja Ruoveden suuntaan Kokemäenjoen vesistöön kuuluvan Ähtärinjärven välillä. 1900-luvulla puiden uitto oli vilkasta, ja järvien kapeimmilta kohdille tehtiin vedensäännöstelyportit (tammi), joilla nostettiin järven vedenpintaa, jolloin uitto onnistui hyvin. Pekkalan tammi ja Kivisalmi olivat Ruokosenjärven vedensäännöstelykohteita. Nykyisin vesi on alhaalla, ja uittokohteet ja Livonlähde ovat lähes kokonaan kaisloittunut pieneksi puroksi.

## Lähteet

## Aiheesta muualla
* Suokonmäen seudun kylät Lehtimäen kotisivut
Annemarie Forder

**Annemarie Forder** (s. 31. tammikuuta 1978 Gold Coast) on australialainen pistooliampuja.

Annemarie Forder on saavuttanut olympialaisissa pronssia Sydneyssä 2000 10 m ilmapistoolissa tuloksella 484,0 (385+99,0). Hän on myös saavuttanut nuorten sarjassa MM-kilpailuissa hopeaa samassa lajissa Barcelonassa 1998.

## Lähteet
*Profiili ISSF Newsissä
*ISSF:n tietokanta
Million Miles

**Million Miles** on 7. toukokuuta 2008 julkaistu Panu Larnoksen esikoisalbumi. Albumi ei ollut myyntimenestys, se ei noussut lainkaan Suomen viralliselle albumilistalle. Albumi oli myyty kesäkuuhun 2008 mennessä myyty 7500 kappaletta..

Levyltä kuultiin ensimmäinen "maistiainen" ystävänpäivänä 2008, kun Stara.fi -sivustolta sai ladattavaksi *Valentine's Day* nimisen kappaleen. Kappale oli albumilla olevan *Unconditionally*-kappaleen demoversio.

## Kappaleet
#  (Patric Sarin/ Kid Crazy/ Steve Lee)
#  (Patric Sarin / Kid Crazy/ Johan Westmar/ John Lundvik)
#  (Kid Crazy/ Damien Martel/ John Lundvik/ Kristoffer Karlsson)
#  (Dean Bohana)
#  (Mika Toivanen/ Steven Stewart)
#  (Patric Sarin / Steve Lee)
#  (Patric Sarin / Peter Månsson)
#  (Anssi Kela/ Panu Larnos)
#  (Adam Wesley/ Dylan Schiavone)
#  (Niklas Hast/ Johannes Nordell / Julia Eriksson)
#  (Monty Powell/ Keith Urban)

## Singlet

## Arviot
* Dome.fi: 
* Rumba: *negatiivinen*

## Listasijoitukset

## Lähteet
Juha Pitkämäki

**Juha Pitkämäki** (s. 7. joulukuuta 1979 Tampere) on suomalainen uransa lopettanut jääkiekkomaalivahti, joka pelasi urallaan SM-liigassa, Elitserienissä, Allsvenskanissa ja Tanskan pääsarjassa.

Pitkämäki teki liigadebyyttinsä kasvattajaseurassaan Tampereen Ilveksessä kaudella . Hän pelasi sen jälkeen vielä kolme kautta joukkueessa saadessaan sopimuksen. Kauden  hän pelasi JYPin luukkuvahtina ja sai vastuuta 11 ottelusta. Palasi kausiksi ,  ja  taas Tampereella Ilveksen riveihin. Tosin työsulkukaudella 2004–2005 oli tungosta Ilveksen maalivahtiosastolla kun maalivahtisopimuksia oli viisi. Vesa Toskala, Juha Pitkämäki, Juuso Riksman, Tuukka Rask ja Krister Antila, joka pelasi loppukauden Forssan Palloseurassa. Pitkämäki pääsi takaisin Ilveksen ykkösvahdiksi kaudeksi 2005–2006. Hän siirtyi kahdeksi seuraavaksi kaudeksi Elitserieniin, Mora IK:hon. Kauden  alun Pitkämäki pelasi HIFK:ssa, mutta palasi kesken kauden Allsvenskaniin pudonneeseen Moraan. Kaudeksi  Pitkämäki palasi Ilvekseen, mutta solmi kesällä 2010 sopimuksen Elitserien-seura Timrå IK:n kanssa, josta siirtyi Tanskaan Aalborgiin.

Pitkämäen viimeiseksi seuraksi jäi Aalborg. Hän lopetti pelaajauransa kesällä 2012 ja siirtyi Kooveen maalivahtivalmentajaksi.

## Lähteet
* 
### Viitteet

## Aiheesta muualla
* Pitkämäen statistiikat
Tom Clancy’s Rainbow Six: Vegas 2

**[[Tom Clancy]]’s Rainbow Six: Vegas 2**  on Ubisoft Montrealin kehittämä ja Ubisoftin julkaisema *[[Rainbow Six]]* -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2008 PlayStation 3:lle, Xbox 360:lle ja Microsoft Windowsille.

## Pelaaminen
*Rainbow Six Vegas 2*:ssa pelaaja pääsee jahtaamaan terroristeja, pääasiassa Nevadassa. Pelissä terroristeja jahdataan esimerkiksi metroasemilla, kirjastoissa ja urheilukeskuksissa, eikä vain baareissa ja yökerhoissa. Pelin grafiikka on parannettu ensimmäisestä Vegasista.

*Vegas 2*:ssa pelaaja voi muokata hahmonsa ulkonäköä, tosin rajallisesti. PlayStation 3:lla ja Xbox 360:llä voi myös ottaa kasvoistaan kuvan ja asettaa sen hahmonsa kasvoiksi.

Tekoälyn ohjaamat terroristit osaavat käyttää lämpökameraa, valonvahvistinta ja taktista mellakkakilpeä. Terroristit reagoivat usein eri tavoin hyökkäyksiin, jotta taistelut olisivat erilaisia ja ettei mielenkiinto katoaisi.

Pelaaja voi käskeä pelissä joukkuettaan esimerkiksi avaamaan oven, heittämään kranaatin pelaajan haluamaan kohtaan, sekä siirtymään haluttuun paikkaan. Joukkuetovereista on paljon hyötyä monissa paikoissa, sillä pelaaja voi käskeä heidät hyökkäämään terroristien kimppuun ennen kuin itse joutuu keskelle tulitaistelua.

Moninpeliin on lisätty 13 uutta tasoa sekä kaksi uutta pelimuotoa, Demotilion ja Team Leader. Demolitionissa tiimin pitää saada vietyä pommi tiettyyn paikkaan. Samalla vastapuolen tiimi yrittää estää tämän, joko purkamalla pommin tai varmistamalla sen, että pommia ei saada asetettua paikoilleen.

Team Leader -pelimuodossa erän alussa molemmat joukkueet valitsevat johtajan, jota yritetään suojella. Pelin voittaa se joukkue, joka ensiksi tappaa vastustajan johtajan. Yhteistyöpelitilassa kaksi pelaajaa pelaavat kampanjan skenaarioita kahdestaan.

## Juoni

*Rainbow Six Vegas 2* sijoittuu siihen mitä sillä välin tapahtui kun Logan Keller oli Meksikossa jahtaamassa Irenaa ja siihen mitä tapahtui Vegasissa päivällä ja sen jälkeen, kun Gabriel pakeni mikropulssipommin kanssa tuhoamaan Las Vegasia. Pelin uusi päähenkilö on Bishop-niminen ryhmänjohtaja, joka on paljon kokeneempi kuin Logan ja jopa koulutti Loganin, kun tämä tuli Rainbowiin. Ryhmä on kuitenkin sama kuin viimeksikin.

## Aiheesta muualla
*  Pelin kotisivut
Rainer Ellilä

**Rainer Allan Ellilä** (26. toukokuuta 1949 – 26. maaliskuuta 2016 Tukholma) oli suomalaissyntyinen kirjailija, runoilija ja muusikko. Hän asui Tukholmassa vuodesta 1978 lähtien.

Ellilän ensimmäinen teos, runokokoelma *Solo Lobo*, ilmestyi vuonna 1993. Kirjailija Mika Terhon artikkelin *Alkoholismi suomalaisessa runoudessa* mukaan Ellilän tuotanto ja erityisesti kokoelma *Runoilijan potilaskertomus* (1996) käsittelee alkoholismia tavalla tai toisella.

Ellilä voitti vuoden 2000 lavarunouden Ruotsin-mestaruuden.

## Teokset
**Solo Lobo* (runoja) Runogalleria, 1993
**Leijaileva lapiomies* (runoja) Runogalleria, 1994
**Runoilijan potilaskertomus*(runoja) Edicom, 1996
**Näkymätön vieras* (runoja) 1997
**Kasvot kuin huuto* Print on demand, 1998
**Kipeät hipaisut* (novelleja) Edicom, 1999
**Tillsammans ensam* - *Yhdessä yksin* (runoja/dikter) Megilla,2001
**Viittä vaille valmis elämä* (runoja) Edicom, 2003
**Huono ihminen?* (novelleja) Finn-kirja, 2004
**Hiljaisuuden kakofonia* (runoja) Edicom, 2006

## Lähteet

## Aiheesta muualla
*Rainer Ellilä Finn-Kirjan sivuilla
*Rainer Ellilän kotisivu
*Rainer Ellilä: 7 dikter 
*Rainer Ellilä, invandrare författare 
* Jane Moren: En omöjlig tango, haastattelu
Ahne algoritmi

**Ahne algoritmi** tarkoittaa algoritmia, joka pyrkii ratkaisemaan optimointiongelman tekemällä aina kussakin tilassa optimaalisen mutta lyhytnäköisen päätöksen. Esimerkiksi kauppamatkustajan ongelmaan sovellettu ahne algoritmi kuuluisi näin: "Seuraavaksi vieraile lähimmässä sellaisessa kaupungissa, jossa et ole vielä käynyt." 

Ahneet algoritmit eivät yleensä löydä parasta ratkaisua ongelmaan, mutta ne ovat yksinkertaisia soveltaa ja ne löytävät yleensä ratkaisun, joka on samaa suuruusluokkaa parhaan ratkaisun kanssa.

## Lähteet
* Kreher, Stinson: *Combinatorial algorithms*, CRC Press 1999
Derek Richardson

**Derek Richardson** (s. 18. tammikuuta 1976 Queensbury, New York) on yhdysvaltalainen näyttelijä. Hän on näytellyt muun muassa televisiosarjassa *[[Teoria miehistä (televisiosarja)|Teoria miehistä]]* (2006–2008). 

## Elämäkerta
### Nuoruus
Richardson on kotoisin New Yorkin osavaltion Queensburysta. Hän opiskeli Florida State -yliopiston College of Film -koulussa vuosina 1992–1996. 

### Ura
Richardson aloitti näyttelijänuransa vuonna 2000, jolloin hän vieraili televisiosarjoissa *[[Kova laki]]* ja *Strangers with Candy*. Vuonna 2002 hän muutti Los Angelesiin ja sai roolin tv-sarjasta *[[Felicity]]*. Hän teki valkokangasdebyyttinsä vuoden 2003 elokuvassa  *[[Tosinuija ja vielä nuijempi]]* (). Vuodesta 2006 alkaen Richardson on esiintynyt televisiosarjassaa *Teoria miehistä* yhdessä muun muassa Anne Hechen ja Emily Berglin kanssa. Richardson ja Bergl olivat ensimmäiset sarjaan palkatut näyttelijät. *Teoria miehistä* päättyy Yhdysvalloissa kesäkuussa vuonna 2008 kahden tuotantokauden jälkeen.

### Yksityiselämä
Richardsonin huhutaan seurustelevan *Teoria miehistä* -kollegansa Emily Berglin kanssa.

## Lähteet

## Aiheesta muualla
*Derek Richardson IMDb:ssä
Diana Jorgova

**Diana Jorgova** (, s. 11. huhtikuuta 1971 Sofia) on bulgarialainen pistooliampuja.

Jorgova on saavuttanut olympialaisissa Atlantassa 1996 hopeaa 25 m urheilupistoolissa. Hän on myös voittanut joukkuhopeaa MM-kilpailuissa 10 m ilmapistoolissa Milanossa 1994.

## Lähteet
*Profiili ISSF Newssissä
*ISSF:n tietokanta
Ba Jin

**Li Yaotang** () kirjailijanimi **Ba Jin** (巴金; 25. marraskuuta 1904 – 17. lokakuuta 2005) oli kiinalainen kirjailija.

## Nuoruus
Li Yaotang syntyi Chengdussa, Sichuanissa rikkaaseen ala-aateliseen perheeseen. Hän sai perinteisen kungfutselaisen koulutuksen ja opiskeli myös vieraita kieliä ja niiden kirjallisuutta.

Kouluaikanaan 1920-luvun puolivälissä Li Yaotangista tuli anarkisti. Hän osallistui erityisen innokkaasti Uuden kulttuurin liikkeeseen. Kirjailijanimensä Ba Jin hän otti Pjotr Kropotkinin nimen viimeisistä tavuista.

## Ura kirjailijana
### Romaanit 1920–1940-luvuilla
Opiskellessaan Ranskassa yhteiskuntahistoriaa 1920-luvun lopussa Ba Jin aloitti kirjailijanuransa. Ensimmäinen romaani *Miewang* ilmestyi 1929 hänen muutettua Shanghaihin. Seuraavan neljän vuoden aikaa Ba Jin kirjoitti seitsemän romaania, joista suurin osa käsitteli yhteiskunnallisia asioita ja hyökkäsi perinteistä perhejärjestystä vastaan. Tunnetuin näistä teoksista oli *Jia* (1933), joka oli ensimmäinen osa omaelämäkerrallisesta triologiasta. Sen toinen (*Chun*) ja kolmas (*Qiu*) ilmestyivät vuonna 1940.

Ba Jinin 1940-luvun työt olivat pessimistisempiä mutta vähemmän radikaaleja kuin hänen aiemmat teoksensa. Hänen vuosikymmenen merkittävimmät romaanit olivat *Qiyuan* (1944) ja *Hanye* (1947).

Kommunistit arvostelivat Ba Jinin töiden sisältöä ja tyyliä, vaikka hänen artikkelinsa olivat mukana luomassa ilmapiiriä joka rohkaisi intellektuelleja hyväksymään kommunistisen vallankumouksen. Uuden yhteiskuntajärjestyksen vakiintuessa 1949 Ba Jin luokiteltiin ”luotettavaksi”, ja hänet valittiin moniin kirjallisuus- ja kulttuurijärjestöihin.

### Siirtyminen pois fiktiokirjallisuudesta
Ba Jin kirjoitti 1950-luvulla ja 1960-luvun alussa joitakin novelleja ja pienoisromaajena, joista osa oli poliittisia ja joita kirjailija itse kutsui myöhemmin ”roskateoksiksi”.

Vaikka Ba Jin hylkäsi virallisesti aiemmat anarkistiset ajatuksensa, hän ei täysin sopeutunut uuteen yhteiskuntaan ja jätti kokonaan fiktion kirjoittamisen.  Vuosien 1966-1976 kulttuurivallankumouksen aikana Ba Jin kärsi muiden älykköjen tapaan julkisesta nöyryytyksestä, mutta hänen maineensa palautettiin 1977. Ba Jinin tärkein teos Maon jälkeiseltä ajalta on neliosainen *Suixiang lu*, joka on essee- ja muistelmakokoelma, jossa hän katuu ”tyhjiä ja virheellisiä sanoja”, joita hän joutui kirjoittamaan kulttuurivallankumouksen aikana poliittista suojaa vastaan.

Ba Jin oli esperantisti, osasi englantia, japania, ranskaa ja kuutta muuta vierasta kieltä ja käänsi oman kirjoittamisensa ohella muun muassa Maksim Gorkin teoksia. Hän kärsi vanhuusiällään Parkinsonin taudista, josta huolimatta hän eli yli satavuotiaaksi. Hän sai vuonna 1990 Fukuokan aasialaisen kulttuurin palkinnon, ja hänen mukaansa on nimetty asteroidi 8315 Bajin.

## Lähteet
*
*

### Viitteet
Toyota TF106

**Toyota TF106** oli itävaltalaisen Gustav Brunnerin suunnittelema Formula 1 -auto, jolla Toyota osallistui F1-kauteen . Autoa ajoivat kilpailuissa saksalainen Ralf Schumacher ja italialainen Jarno Trulli. Testikuljettajana toimi brasilialainen Ricardo Zonta. Autossa oli Bridgestonen Potenza-malliset renkaat, Brembon jarrut ja se käytti Esson poltto- ja voiteluaineita. Autolla osallistuttiin kaikkiaan 18 kilpailuun ja sillä saavutettiin vain yksi palkintosija ja 35 MM-pistettä. Autosta tuotiin myöhemmin kaudella kehitysversio **TF106B**.

Auto ei ollut yhtä kilpailukykyinen kuin edelliskauden auto. Ralf Schumacher toi tallille kauden ainoaksi jääneen palkintosijan kolmannesta kilpailusta, Australian GP:sta. Tämän lisäksi hän toi autonsa maaliin pisteille kuudesti. Jarno Trullin kauden paras suoritus tapahtui Ranskan GP:ssa, jossa hän ajoi maaliin neljäntenä. Hän ylsi tämän lisäksi pisteille kauden aikana neljästi. Vain Toyotan kotikilpailussa, Japanin GP:ssa molemmat tallin kuljettajat ylsivät autolla pisteille.

Valmistajien MM-sarjassa Toyota sijoittui kuudenneksi saavuttaen 35 MM-pistettä.

## Formula 1 -tulokset
Michael Stone

**Michael Stone** (4. huhtikuuta 1949 Brooklyn, New York – 29. heinäkuuta 2005 Ventura County, Kalifornia) oli yhdysvaltalainen elokuvaaja. Hän on kuvannut muun muassa elokuvat *[[Pearl Harbor (elokuva)|Pearl Harbor]]*, *[[Kasvukipuja (elokuva)|Kasvukipuja]]*, *[[Beethovenin toinen]]*, *[[Don Juan DeMarco]]* ja *[[Terminator 3 – koneiden kapina]]*. Hän kuoli 56-vuotiaana auto-onnettomuudessa vuonna 2005.

## Lähteet
Reino Ruotsalainen

**Reino Ruotsalainen** (11. huhtikuuta 1941 Oulu – 27. marraskuuta 2004 Liminka) oli suomalainen jääkiekkovalmentaja. 

Reino ”Pappa” Ruotsalainen aloitti valmennusuransa Kärpissä vuonna 1967. Ensimmäisen junioreiden Suomen mestaruuden Oulun Kärpät saavutti Ruotsalaisen johdolla vuonna 1971. Menestyneessä E-juniorijoukkueessa pelasivat muun muassa Kari Jalonen, Reijo Ruotsalainen, Arto Ruotanen, Pekka Arbelius ja Juha Huikari. Vuonna 1974 Oulun Kärppien D-juniorit ja vuotta myöhemmin  C-juniorit voittivat Suomen mestaruuden Ruotsalaisen valmentamana.

Vuosina 1975–1979 Ruotsalainen valmensi Kärppien A-junioreita johdattaen joukkueen SM-kultaan vuonna 1979. Edustusjoukkueen valmentajana Ruotsalainen oli kaudella 1979–1980, jolloin Kärpät saavutti ensimmäisen mitalin, pronssia. Oulusta Reino Ruotsalainen siirtyi Kalevan Palloon Kuopioon. Vuonna 1982 Kalpa nousi 2-divisioonasta 1-divisioonaan. Jokereita Ruotsalainen valmensi vuosina 1982–85. Vuonna 1983 Jokerit saavutti SM-hopeaa ja SM-liiga valitsi Ruotsalaisen vuoden valmentajaksi. Vuonna 1985 Ruotsalainen siirtyi Helsingin Jokereiden päävalmentajan paikalta Kouvolaan Kookoon päävalmentajaksi. Vuonna 1987 Kookoo nousi jääkiekon SM-liigaan Ruotsalaisen ollessa päävalmentajana.

Reino Ruotsalainen kutsuttiin takaisin Kärppiin konkurssin myötä kakkosdivisioonaan joutuneen edustusjoukkueen valmentajaksi kauden 1994–1995 alkaessa. Hänen johdollaan Kärpät nousi kauden loputtua ykkösdivisioonaan.

Ammattivalmentamisen jälkeen Ruotsalainen jatkoi juniorivalmennustyötä Oulun seudulla.

Ruotsalainen kuoli sairaskohtaukseen 63-vuotiaana kotonaan Limingassa marraskuussa 2004. Oulun Kärppien liigajoukkue kunnioitti Reino Ruotsalaisen muistoa 1. joulukuuta 2004 pelatussa kotiottelussa Kärpät–TPS pelaamalla surunauha käsivarressaan. Reinon pojan, Kärppien puolustaja Reijo Ruotsalaisen  pelinumero 10 on jäädytetty Oulun jäähallin kattoon.

Pelaajaurallaan Ruotsalainen pelasi Kärpissä vuosina 1957–1967. SM-sarjaotteluita kertyi 43.

## Aiheesta muualla
* Reino Ruotsalaisen muistokirjoitus Helsingin Sanomissa
Shimon Dotan

**Shimon Dotan** (s. 23. joulukuuta 1949) on elokuvaohjaaja. Hän syntyi Romaniassa, mutta muutti vuonna 1959 Israeliin, jossa hän palveli armeijassa, valmistui yliopistosta ja aloitti uransa.

Dotan on voittanut Israelin elokuva-akatemian palkinnon 1982 ja ollut ehdolla kahden Kultaisen karhun saajaksi Berliinin elokuvajuhlilla vuosina 1982 ja 1986. Töiden joukossa on *[[Armoton ase (vuoden 1994 elokuva)|Armoton ase]]* (1994). 

## Aiheesta muualla
*
Kanstantsin Lukašyk

**Kanstantsin Leanidavitš Lukašyk** (, ; s. 18. syyskuuta 1975 Hrodna) on valkovenäläinen pistooliampuja.

Lukašyk voitti olympiakultaa 50 m pistoolissa Barcelonassa 1992. Hänellä on myös MM-kilpailuista Stavangerista 1991 poikien 10 m ilmapistoolin maailmanmestaruus ja Barcelonasta 1998 yksi henkilöhtainen ja kolme joukkuemitalia.

Lukašyk oli Pekingin olympialaisissa 2008 10. 50 m pistoolissa tuloksella 558, jääden finaalipaikasta pisteen päähän, ja 27. 10 m ilmapistoolilla tuloksella 575, jääden finaalista kuuden pisteen päähän.
## Lähteet
*
*
*
*
*
Yu Nan

**Yu Nan** (; s. 5. syyskuuta 1978) on kiinalainen näyttelijä. Hän syntyi Dalianissa ja aloitti esiintymisen nelivuotiaana.

Myöhemmin Yu pääsi opiskelemaan Pekingin elokuva-akatemiaan. Hän puhuu englantia ja ranskaa sujuvalla tasolla.

Yu on esiintynyt useissa elokuvissa, joiden joukossa on Wang Quan'anin ohjaama *Tuya de hun shi* (*Tuya's Marriage*, 2006) ja The Expendables 2, 2012. 

## Lähteet

## Aiheesta muualla
*
Wang Quan'an

**Wang Quan'an** (; s. 1965) on kiinalainen elokuvaohjaaja. Hän syntyi Yan'anissa, Shaanxin maakunnassa, ja valmistui Pekingin elokuva-akatemiasta. 

Hänen kolmas elokuvansa on *Tuya de hun shi* (*Tuya's Marriage*, 2006), joka palkittiin Berliinin elokuvajuhlien Kultaisella karhulla vuonna 2007.

## Lähteet

## Aiheesta muualla
*
Juha Huikari

**Juha Huikari** (s. 8. tammikuuta 1960) on suomalainen entinen jääkiekkoilija, laskentatoimen yliopisto-opettaja sekä kunnallispoliitikko.

Huikari edusti kausina 1978–1990 SM-liigassa Oulun Kärppiä ja JyP HT:tä. Hän voitti Kärppien riveissä Suomen mestaruuden vuonna 1981. Lisäksi hän voitti urallaan kaksi SM-hopeaa ja neljä SM-pronssia. SM-liigassa hän pelasi 421 runkosarjaottelua, joissa hän teki 122 maalia ja 126 syöttöpistettä eli yhteensä 248 tehopistettä. Pudotuspeleissä, joita hän pelasi 66 kappaletta, hänen tehopisteensä olivat 14+22=36.

Huikari kuului Suomen 18-vuotiaiden maajoukkueeseen, joka voitti vuonna 1978 Helsingissä Euroopan-mestaruuden – Suomen kaikkien aikojen ensimmäisen jääkiekon arvokisavoiton kaikki ikäluokat huomioon ottaen. Loppuottelu Neuvostoliittoa vastaan ratkesi vasta toisella jatkoajalla, ja Huikari viimeisteli sekä 3–3-maalin, jonka ansiosta Suomi selviytyi ensimmäiselle jatkoajalle, että 5–5-maalin, jolla Suomi pääsi toiselle jatkoajalle.

Kaudella 2008–2009 Huikari valmensi oululaista Suomi-Sarjan jääkiekkojoukkuetta Kiekko-Laseria, jonka riveissä pelasi hänen poikansa Matias Huikari. 

Siviiliammatiltaan Huikari toimii opettajana Oulun yliopiston kauppakorkeakoulussa. Huikari kuuluu myös Oulun kaupunginvaltuustoon, jonka Keskustan valtuustoryhmää johti vuosina 2008–2017.

Keväällä 2018 mestarivalmentaja Pentti Matikainen, Kärppien silloinen urheilutoimenjohtaja Harri Aho sekä oululainen jääkiekkotoimittaja Jouko Vuorjoki valitsivat Huikarin Kärppien kaikkien aikojen joukkueen ensimmäiseen kenttään yhdessä Kai Suikkasen, Kari Jalosen, Jussi Jokisen ja Reijo Ruotsalaisen kanssa.

## Lähteet

## Aiheesta muualla
*
Wang Xiaoshuai

**Wang Xiaoshuai** (; s. 22. toukokuuta 1966) on kiinalainen elokuvaohjaaja. Hänen töihinsä kuuluvat *[[Polkupyörävarkaat]]* (2001) sekä  *Zuo you* (*In Love We Trust*, 2008).

Wang Xiaoshuai opiskeli Pekingin elokuva-akatemiassa. 

## Aiheesta muualla
*
Zhao Wei

**Zhao Wei** (; s. 12. maaliskuuta 1976) on kiinalainen näyttelijä. Hän syntyi Wuhussa, Anhuin maakunnassa, ja opiskeli Pekingin elokuva-akatemiassa.

Zhao Wei tunnetaan myös anglisoidulla nimellä Vicki Zhao. Hän on esiintynyt runsaasti sekä televisiossa että elokuvissa, ja hän on voittanut uransa varrella useita palkintoja. 

Zhao on menestynyt myös poplaulajana. Hän julkaisi ensimmäisen levynsä vuonna 1999. 

## Filmografia

## Aiheesta muualla
*
Peng Shuai

**Peng Shuai** (; s. 8. tammikuuta 1986 Hunan) on kiinalainen tennispelaaja. Hän aloitti ammattilaisuransa vuonna 2001. Maailmanlistalla hän on kaksinpelaajana yltänyt korkeimmillaan 14. sijalle elokuussa 2011 ja nelinpelissä ykköseksi helmikuussa 2014. Hän on voittanut kaksinpelissä kaksi ja nelinpelissä 23 WTA-turnausta.

Peng voitti nelinpelin Kantonin turnauksessa 2007, Bangaloressa ja Balilla 2008, Sydneyssä, Roomassa ja Pekingissä vuonna 2009 sekä Roomassa vuonna 2011. Sekä vuonna 2013 että 2014 hän voitti viisi nelinpeliturnausta. Vuonna 2016 hän ylsi kolmeen voittoon, ja vuosina 2017 ja 2019 hän voitti Shenzhenin turnauksen. Vuonna 2019 hän voitti myös Kantonin nelinpeliturnauksen. Kaksinpelissä hän voitti Tianjinin WTA-turnauksen vuonna 2016 ja Nanchangin turnauksen vuonna 2017. Grand Slam -turnauksissa hän on yltänyt kaksinpelissä parhaimmillaan välieriin Yhdysvaltain avoimissa 2014. Nelinpelimestaruuden hän on voittanut Wimbledonissa 2013 ja Ranskan avoimissa 2014.

Peng Shuai syytti marraskuussa 2021 julkisuudessa kiinalaisella sosiaalisen median Weibo-alustalla Kiinan entistä varapääministeriä Zhang Gaolia pitkäkestoisesta seksuaalisesta ahdistelusta ja hyväksikäytöstä. Kiinan sensuuriviranomaiset estivät aiheesta keskustelemisen kuitenkin nopeasti, ja Pengin uutisoitiin kadonneen. Naisten ammattilaistenniksen kattojärjestön WTA:n toimitusjohtaja Steve Simon totesi reilua viikkoa myöhemmin, että kaikki naiset ansaitsevat tulla kuulluksi, eivät sensuroiduksi. Kiinan valtion media väitti 17. marraskuuta, että Peng ei ole kadoksissa, eikä ole kirjoittanut väitteitä, jotka hänen tililtään julkaistiin. Tämän jälkeen Steve Simon kirjoitti olevansa erittäin huolissaan pelaajan hyvinvoinnista. Hän on yrittänyt tavoittaa häntä eri tavoin, mutta ei ole siinä onnistunut.

## Lähteet

## Aiheesta muualla

*
Yhdistyneiden kansakuntien pääomakehitysrahasto

**Yhdistyneiden kansakuntien pääomakehitysrahasto** (**UNCDF**, ) on vuonna 1966 perustettu Yhdistyneiden kansakuntien rahasto, joka rahoittaa pienessä mittakaavassa paikalliseen kehitykseen ja mikroluottoihin liittyviä kehitysohjelmia maailman vähiten kehittyneissä maissa.

Rahaston päätarkoituksena on köyhyyden vähentämien. Tarkoitustaan rahasto toteuttaa rahoittamalla köyhimpien maiden paikallistason toimintaa tavoitteenaan kasvattaa köyhiempien yhteisöjen taloudellista tuotantokapasiteettia ja taloudellista omavaraisuutta. Näitä tavoitteita rahasto toteuttaa parantamalla infrastruktuuria ja palveluita köyhimmissä yhteisöissä.

Rahasto toimii läheisessä yhteistyössä Yhdistyneiden kansakuntien kehitysohjelman (UNDP) kanssa. Rahoituksensa rahasto saa lähinnä vapaaehtoisina lahjoituksina YK:n jäsenvaltioilta.

Pääomarahaston päämaja sijaitsee New Yorkissa. Vuonna 2014 sen johdossa aloitti yhdysvaltalainen Judith Karl.

## Lähteet

## Aiheesta muualla
* Yhdistyneiden kansakuntien pääomarahaston viralliset kotisivut
Red Bull RB2

**Red Bull RB2** oli Mark Smithin ja Rob Taylorin suunnittelema Formula 1 -auto, jota Red Bull -talli käytti kaudella . Autoa ajoivat kilpailuissa skotti David Coulthard, itävaltalainen Christian Klien ja hollantilainen Robert Doornbos. Testikuljettajana Michael Ammermüller. Autossa oli Ferrarin V8 moottori, Michelinin renkaat, Brembon ja Hitcon jarrut ja se käytti Shellin poltto- ja voiteluaineita. Auto debytoi Bahrainin GP:ssä.

Klien saavutti kauden aikana vain kaksi MM-pistettä, kun taas Coulthard sai 14. Kauden kohokohta oli Monacon GP, jossa Teräsmies-teemaan sonnustautunut talli saavutti ensimmäisen palkintosijansa Coulthardin sijoituttua kolmanneksi. Coulthard otti palkintonsa vastaan Teräsmies-viitta yllään. Italian GP:n jälkeen talli ilmoitti Doornbosin ottavan Klienin paikan kilpakuljettajana kolmessa viimeisessä kilpailussa.

Talli saavutti autolla kauden aikana yhteensä 16 MM-pistettä ja sijoittui valmistajien MM-sarjassa sijalle seitsemän.

## Formula 1 -tulokset

## Aiheesta muualla
Sarah Strange

**Sarah Strange** (6. syyskuuta 1974 Vancouver, Brittiläinen Kolumbia) on kanadalainen näyttelijä. Hänet tunnetaan kenties parhaiten rooleistaan kanadalaisessa televisiosarjassa *[[Da Vincin murhatutkimukset]]* ja yhdysvaltalaisessa televisiosarjassa *[[Teoria miehistä (televisiosarja)|Teoria miehistä]]*. Hän on esiintynyt myös useissa muissa televisiosarjoissa sekä elokuvissa.

## Nuoruus
Strange syntyi Kanadan Brittiläisen Kolumbian Vancouverissa. Hänen isänsä oli näyttelijä-käsikirjoittaja Marc Strange ja äitinsä käsikirjoittaja Susan Strange, jotka olivat tulleet tunnetuiksi luomallaan komediasarjalla *The Beachcombers*. Strange kasvoi Vancouverissa viihdeteollisuuden parissa ja on myöhemmin kertonut uravalintansa näyttelijänä olleen melko luonnollinen päätös.

## Ura
Strange aloitti uransa näyttelijänä pian high schoolista valmistumisensa jälkeen ja teki ensimmäisen roolinsa televisiosarjassa *Madison* vuonna 1993. Hän näytteli sarjassa yhteensä kuudessa jaksossa vuosina 1993–1997. Uransa alkuvuosina Strange vieraili televisiosarjoissa kuten *Neon Rider* ja *[[Salaiset kansiot]]*. Sarjassa *Neon Rider* hän vieraili kolmesti vuosina 1992–1994, ja hän voitti roolistaan Gemini Award -palkinnon parhaasta vierailusta. Vuosien varrella Strange vieraili myös muissa tv-sarjoissa ja teki pieniä rooleja valkokankaan puolella. Hän oli mukana myös anime-sarjan *[[Ranma ½]]* englanninkielisessä versiossa sen kolmena ensimmäisenä tuotantokautena. Hän ääninäytteli Ranmaa tämän poikamuodossa.

Vuonna 1998 Strange sai roolin televisiosarjasta *Da Vincin murhatutkimukset* (). Hän näytteli sarjassa Helenia yhteensä 77 jakson verran vuosina 1998–2005. Vuosina 2004–2005 hän näytteli yhteensä kymmenessä jaksossa sarjassa *Life As We know It*, ja vuonna 2005 hän oli mukana sarjassa *Tehdäänpä uutiset* (). Vuodesta 2006 alkaen Strange näytteli yhdessä muun muassa Anne Hechen kanssa televisiosarjassa *[[Teoria miehistä (televisiosarja)|Teoria miehistä]]*. *Teoria miehistä* kesti kahden tuotantokauden verran ja päättyi vuonna 2008. Strange oli mukana yhteensä 34 sarjan jaksossa. Strange on lisäksi ollut mukana sarjassa *[[ReGenesis]]* vuosina 2004–2007.

## Yksityiselämä
Strange harrastaa nyrkkeilyä, kirjoittamista ja lukemista.

## Lähteet

## Aiheesta muualla
*Sarah Strange IMDb:ssä
Shawn Drover

**Shawn Drover** (s. 5. toukokuuta 1966 Montreal, Quebec) on kanadalaissyntyinen yhdysvaltalainen rumpali joka soitti  thrash metal -yhtye Megadethissä. Hänet valittiin Nick Menzan tilalle Blackmail to Universe -kiertueella yhtyeen silloisen kitaristin, Shawnin veljen Glen Droverin mennessä hänen taidoistaan takuuseen Dave Mustainelle. Aiemmin Shawn on soittanut Eidolon-yhtyeessä yhdessä veljensä kanssa.

## Yhtyealbumit
**Eidolon**
**Sacred Shrine* (1993) 
**Zero Hour* (1996)
**Seven Spirits* (1997)
**Nightmare World* (2000) 
**Hallowed Apparition* (2001)
**Coma Nation* (2002) 
**Apostles Of Defiance* (2003)
**The Parallel Otherworld* (2006)

**Megadeth**
**[[Arsenal of Megadeth]]* (2006)
**[[That One Night: Live in Buenos Aires]]* (2007)
**[[United Abominations]]* (2007)
**[[Endgame]]* (2009)
**[[Sudden Death (Megadethin kappale)|Sudden Death (single)]]* (2010)
**[[Blood in the Water: Live in San Diego]]* (2010)
**[[Rust in Peace Live]]* (2010)
**[[Big Four of Thrash]]* (2010)
**[[TH1RT3EN]]* (2011)
**[[Super Collider]]* (2013)
Trukinrilli

**Trukinrilli** (*Rukia ruki*) on erittäin uhanalainen neljällä saarella Faichukin saariryhmällä Chuukissa Mikronesiassa elävä varpuslintu.

Kooltaan trukinrilli on noin 14&nbsp;cm. Lintu on väritykseltään täysin tummanruskea lukuun ottamatta mustaa nokkaa, punaoransseja jalkoja sekä valkoisia täpliä silmän alapuolella. Trukinrillin laulu on eläväistä ja hyvin samankaltaista kuin saipaninmesikon.

Trukinrillin elinympäristöä ovat metsät yli 400 metrin korkeudessa. Ravintonaan laji käyttää hyönteisiä. Trukinrillikannan kooksi arvioidaan noin 530 yksilöä. Suurin uhka lajille on metsien hakkuut ja erityisesti *[[Semecarpus kraemeri]]* -lajin väheneminen. Lisäksi saarelle levinnyt ruskopuukäärme (*Boiga irregularis*), joka on hävittänyt lajin Guamin saarelta.

## Lähteet
Gao Yuanyuan

**Gao Yuanyuan** (; s. 5. lokakuuta 1975 Peking) on kiinalainen näyttelijä. Hän on esiintynyt useissa televisiosarjoissa ja elokuvissa; jälkimmäisten joukossa on muiden muassa *Shanghai Dreams* (2005).

## Aiheesta muualla
*
Rainer Kaufmann

**Rainer Kaufmann** (s. 6. kesäkuuta 1959) on saksalainen elokuvaohjaaja. Hänen töidensä joukossa ovat *Die Apothekerin* (1997) ja *Marias letzte Reise* (2005). 

## Aiheesta muualla

*
Oliver Hirschbiegel

**Oliver Hirschbiegel** (s. 26. maaliskuuta 1957) on saksalainen elokuvaohjaaja. Hänen töidensä joukossa ovat *[[Das Experiment]]* (2001), *[[Perikato (elokuva)|Perikato]]* (2004), *[[Invasion – tunkeutujat]]* (2007) ja *[[Diana (elokuva)|Diana]]* (2013). 

Hirschbiegel on uransa aikana voittanut useita palkintoja eri maissa. 

## Aiheesta muualla
*
Moritz Bleibtreu

**Moritz Bleibtreu** (s. 13. elokuuta 1971 München) on saksalainen näyttelijä. Hän on esiintynyt muiden muassa elokuvissa *Knockin' On Heaven's Door* (1997), *[[Juokse Lola!]]* (1998), *[[Das Experiment]]* (2001) ja *[[Soul Kitchen]]* (2009).

## Aiheesta muualla
*